OpenLLM-France/wikimedia huggingface dataset:
# Tessalit

Tessalit ipar-ekialdeko Maliko udalerria da, Kidal eskualdekoa. 2012ko apirilean Azawaden Askapen Nazionalerako Mugimenduak independente aldarrikatu zuen Azawaden barnean dago. 2009an 5.739 biztanle zituen
Herria Adrar des Ifoghas mendiguneko oasis batean dago. Sahara Aljeriako hegoaldearen eta Maliren artean zeharkatzen duten turistentzako pausalekua da. Igeltsu harri meatoki batek eta igeltsu fabrika batek ere laguntzen diote bertako ekonomiari, baina, Tuareg matxinadak direla eta, 1990eko hamarkadatik haien jarduera moteldu da.
Tessalitekoak dira Tinariwen, blues tuareg estiloaren sortzailea, eta Terakaft musika taldeak eta Souéloum Diagho olerkaria.

## Klima

Tessalitek basamortuko klima du (BWh Köppen klima sailkapenaren arabera). Oso euri gutxi egiten du, batezbeste 68,5 mm besterik ez urtean. Maiatzetik irailera eguneko tenperatura 40 °Ctik gorakoa izaten da. Neguko hiru hilabeteetan tenperatura eramangarriagoak izaten dira: maximoak 30 °Ctik beherakoak eta minimoak 15 °Ctik beherakoak.
Datu klimatikoak (Tessalit) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 26.8 | 29.9 | 33.3 | 37.0 | 40.7 | 42.7 | 41.6 | 40.6 | 40.3 | 37.3 | 31.9 | 27.1 | 35.8 |
| Batez besteko tenperatura minimoa (°C) | 12.6 | 15.0 | 18.0 | 21.8 | 25.8 | 28.9 | 28.1 | 27.1 | 26.7 | 23.6 | 18.2 | 13.5 | 21.6 |
| Pilatutako prezipitazioa (mm) | 0.4 | 0.1 | 0.7 | 0.5 | 4.6 | 6.1 | 16.6 | 26.1 | 11.6 | 1.1 | 0.3 | 0.4 | 68.5 |
| Iturria: World Climate ||||||||||||||

## Erreferentziak

* Artikulu hau idazteko Frantsesezko Wikipediako Tessalit artikuluko informazioa erabili da.
* ↑ Climate-Charts.com..

## Kanpo estekak

* Datuak: Q1025926
* Multimedia: Tessalit / Q1025926
# Tessenderlo

Tessenderlo Belgikako iparraldean dagoen hiria da, Flandriako Linburgo probintzian dagoena. 2008an 18.107 biztanle zituen. Udalerriaren barruan herri hauek daude: Tessenderlo bera, Schoot, Engsbergen, Hulst eta Berg.

## Kanpo estekak

* Webgune ofiziala (Nederlanderaz) (Frantsesez)
* Datuak: Q740852
* Multimedia: Tessenderlo / Q740852
# Sévaré

Sévaré Maliko Mopti hiriko auzoetako bat da. Hirigunetik 10 kilometro hego-ekialdera dago, eta Bamako-Gao errepideak zeharkatzen du. 40.000 bat biztanle ditu.
2015eko abuztuan, 10 pertsona hil ziren talde jihadista batek Byblos hotelaren aurka egindako erasoan.

## Erreferentziak

* ↑ Mali: une semaine après l'attaque, retour à Sévaré. rfi.fr (Noiz kontsultatua: 2016-11-15).

## Kanpo estekak

* Datuak: Q1014916
* Multimedia: Sévaré / Q1014916
# Sévaz

Sévaz Suitzako udalerria da. Friburgo kantonamenduan dago, Broye barrutia barrutian. 2014an 289 biztanle zituen 2,46 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68576
* Multimedia: Sévaz / Q68576
# Sérévillers

Sérévillers Frantziako udalerria da, Oise departamenduan dagoena, Frantzia Garaia eskualdean. 2013an 114 biztanle zituen.

## Demografia
### Biztanleria

2007an Sérévillers udalerrian erroldatutako biztanleak 114 ziren. Familiak 47 ziren, horien artean 13 pertsona bakarrekoak ziren (13 bakarrik bizi ziren emakumeak eta 13 bakarrik bizi ziren emakumeak), 17 seme-alabarik gabeko familiak ziren, 13 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 56 etxebizitza zeuden, 43 familiaren etxebizitza nagusia ziren, 10 bigarren erresidentzia ziren eta 2 hutsik zeuden. Etxebizitza guzti hauek 56etxeak ziren. 43 etxebizitza nagusietatik 35 bere jabearen bizilekua ziren, 7 alokairuan okupaturik zeuden eta 1 doan lagata zegoen; 5 etxek hitu gela zituzten, 12 etxek lau zituzten eta 26 etxek bost zituzten. 40 etxek euren parking plaza propioa zuten azpian. 21 etxetan ibilgailu bat zegoen eta 16 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Sérévillers udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 4 | 75-79 | 4 |
| 0 | 70-74 | 0 |
| 4 | 65-69 | 4 |
| 4 | 60-64 | 4 |
| 0 | 55-59 | 0 |
| 4 | 50-54 | 4 |
| 0 | 45-49 | 4 |
| 4 | 40-44 | 4 |
| 4 | 35-39 | 0 |
| 4 | 30-34 | 0 |
| 0 | 25-29 | 0 |
| 4 | 20-24 | 8 |
| 8 | 15-19 | 4 |
| 0 | 10-14 | 4 |
| 4 | 5-9 | 4 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 63 ziren, horien artean 50 aktiboak ziren eta 13 inaktiboak ziren. 50 pertsona aktiboetatik 48 lanean zeuden (25 gizon eta 23 emakume) eta 2 langabezian zeuden (2 gizon). 13 pertsona inaktiboetatik 1 erretiraturik zegoen, 6 ikasten zeuden eta 6 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra ibilgailuen saltze eta konpontze enpresa batena zen.
2000. urtean Sérévillers udalerrian 7 nekazaritza-ustiategi zeuden.

## Hezkuntza eta osasun ekipamenduak

2009an inguruko herriekin osatutako haur-eskola bat zegoen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1333821
* Multimedia: Sérévillers / Q1333821
# Streptococcus mitis

Streptococcus mitis, lehen Streptococcus mitior deitua, Streptococcus genero barruan sailkatzen den bakterio mesofiloa da, giza ahoan bizi dena. Koko gram positiboa da, anaerobio fakultatiboa eta katalasa negatiboa. Endokarditisa eragin dezake.
Bakterio honek bi urte baino gehiago iraun zuen Surveyor 3k Ilargira egindako bidaia batean. Surveyor 3 gure satelitearen konposizioa aztertzeko 1967 inguruan jaurtitako hirugarren ilargi zunda izan zen. Hala ere, zientzialari batzuek Surveyor Lurrera itzultzean edo itzuli ondoren sortutako kutsadura kasu bat izan daitekeela iradoki dute.

## Erreferentziak

* ↑ Lamas, C C; Eykyn, S J. (2003ko martxoa). «Blood culture negative endocarditis: analysis of 63 cases presenting over 25 years» Heart 89 (3): 258–262. ISSN 1355-6037. PMID 12591823. PMC 1767579..
* ↑ (Ingelesez) NASA. Surveyor 3 Streptococcus Mitis (APSTREPMIT). .
* Datuak: Q684674
* Multimedia: Streptococcus mitis / Q684674
# Streptococcus salivarius

Streptococcus salivarius Streptococcus genero barruan sailkatzen den bakterio esferikoa da. Batez ere, gizakion ahoa eta goiko arnasbideak kolonizatzen ditu jaio eta ordu batzuetara; beraz, bakterio horiekiko esposizioa kaltegabea da. Patogeno oportunistatzat hartzen dute, oso gutxitan aurkitzen baitute odol-zirkulazioan, non neutropenia duten pertsonen septizemia kasuekin lotuta egon baita.
S. salivariusaren aglutinazioa maiz Haemophilus influenzae-k (lehen Pfeifferren baziloa deitua) eragindako pneumonia anormalaren diagnostikoan erabiltzen dute.
Streptococcus thermophilus S. salivarius taldeko kidea jogurta eta gazta mota batzuk ekoizteko erabiltzen den estreptokokoa da. Lactobacillus delbrueckiirekin batera lan egiten du. Biak homohartzitzaileak dira eta azido laktikoa sortzen dute, baita karbono dioxidoa eta alkohola ere. S. thermophilusaren hazkunderako tenperatura hoberena 42 ° C-koa da, S. salivarius-erakoa 37 ° C-koa den bitartean.

## Erreferentziak

* ↑ Wescombe, P. A.; Heng, N. C. K.; et al. (2009). «Streptococcal bacteriocins and the case for Streptococcus salivarius as model oral probiotics» Future Microbiology 4 (7): 819–835. doi:10.2217/fmb.09.61. PMID 19722837..
* Datuak: Q139986
* Multimedia: Streptococcus salivarius / Q139986
# Strepsiptera

Strepsiptera Pterygota azpiklasearen barneko intsektu ordena da. Oso txikiak eta beste intsektu batzuen (himenoptero, mantodeo, ortoptero, hemiptero, diptero, tisanuru eta labezomorroen) barne-parasitoak dira. Munduan 9 familiatan banatutako 600 espezie inguru ezagutzen dira. Batzuk izurriteen kontrol biologikoan erabiltzen dira.

## Familiak

* Familia
* Bahiaxenidae
* Bohartillidae
* Callipharixenidae
* Corioxenidae
* Cretostylopidae
* Elenchidae
* Halictophagidae
* Kinzelbachillidae
* Mengeidae
* Mengenillidae
* Myrmecolacidae
* Phthanoxenidae
* Protelencholacidae
* Protoxenidae
* Stylopidae
* Xenidae

## Erreferentziak

* ↑ Jeyaraney KATHIRITHAMBY, R. CAUDWELL: Strepsiptera (Insecta) as biological control agents 1st International Symposium on Biological Control of Arthropods. Fs.fed.us

## Kanpo estekak

* (Ingelesez) Jeyaraney KATHIRITHAMBY: Strepsiptera. Tree of Life. Tolweb.org
* Datuak: Q327144
* Multimedia: Strepsiptera / Q327144
* Espezieak: Strepsiptera
# Streptococcus mutans

Streptococcus mutans bakterio Gram positiboa da, estreptokokoen viridans taldean sailkatzen dena, eta txantxarraren eragile nagusia. J. K. Clarkek mikrobioa deskribatu zuen lehenbizikoz 1924an.
Bakterio horren habitat ohikoena ahoa da. Bakterioak polisakarido oso itsaskorra ekoizten du, hortz-esmaltean atxikitzen dena. Hortzetan itsasita, bakterioak glukosa hartzitzen du, azido laktikoa sortuz. Azido horrek hortza kaltetzen du, txantxarra agertuz.
Txantxarra oso ohikoa da herrialde garatuetan, eta askoz gutxiago Hirugarren Munduko herrialdeetan. Lehenengoetan sakarosaren kontsumoa oso hedatuta dago. Sakarosa da Streptococcus mutansek erabiltzen duen azukrea polisakarido itsaskorra sortzeko, eta beraz sakarosa da txantxarraren eragile nagusietako bat.
Streptococcus mutans pertsona gehienen ahoan dago, kasu askotan txantxarra eragin gabe. Txantxarrarekiko norberaren joera fisiologiko eta genetikoak, dietak eta sakarosaren kontsumoak baldintzatuko dute gaitzaren agerpena.
Txantxarraren aurkako txerto baten ikerketa egiten ari da azken urteotan, oraingoz emaitzarik gabe.

## Erreferentziak

* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua:779 orr.
* ↑ Klein, J.P.; Scholler, M. Recent Advances in the Development of a Streptococcus mutans Vaccine European Journal of Epidemiology, 4, 4, December 1998, 419–425 orr.

## Kanpo estekak

* Datuak: Q131452
* Multimedia: Streptococcus mutans / Q131452
* Espezieak: Streptococcus mutans
# Strepsirrhini

Strepsirrhini primateen bi azpibanaketako bat da sistema kladistikoan. Estrepsirrino guztiek rhinariuma dute, hau da, sudurra mutur baten barruan dute, beti hezea eta ugaztunen antzinako ezaugarri. Ezaugarri hau antzinakoa denez suposa daiteke parafiletikoa dela, baina beste ezaugarri batzuek ere definitzen dute subordena. Guztiek dute atzapar garbitzaile bat. Karena epiteliokoriala da, hau da, ez dago puntu batean lokalizatua eta gainera erditzerako garaian ez da kanpora ateratzen. Guztiek dute Tapetum Lucidum izeneko egitura erretinaren atzealdean. Mintza honek laguntza ematen du gauean ikusi ahal izateko, argia isladatzen baitu.
Ezaugarri horietaz gain astragaloaren alde artikularra laua da. Goiko ebakortzen artean bereizketa bat dago, diastema izenekoa. Beheko ebakortzak erdi-etzanak daude. Tamaina ezberdinak dituzte, txikiena den Microcebus mioxinusetik, gehienez ere 31 gramo pisatzen dituela Pachylemur insignis arte, 7 kgko pisua har dezakela. Forma fosiletan askoz handiagoak agertu dira, Arcaeoindris fontoynonti bezala, 200 kg. pisatzen zituela.

## Sailkapena

Zazpi familia ezberdin ezberdintzen dira gaur egun, nahiz eta orain dela ez urte asko beste batzuk ere bizi ziren Madagaskarren.
* Cheirogaleidae
* Lemuridae
* Lepilemuridae
* Indriidae
* Daubentoniidae (Aye-aye)
* Lorisidae
* Galagidae

## Hedapena

Strepsirrhini taldea oso mugatua da bere bizilekuan. Lorisiformeak ezik beste guztiak Madagaskarren bizi dira. Lorisak eta Galagoak bai Afrikan bai Asian bizi dira, baina oso gutxi dira.
Madagaskarren barruan klima eta inguru ezberdinetara moldatu dira, baita erdi basamortuak direnetara ere.

## Jatorria eta eboluzioa

Strepsirrhiniren jatorria oso zaila da aurkitzen. Dirudienez Adapiformes familia fosiletik garatu ziren edo, behintzat, Adapiformesetik zetorren Notharctus familiatik. Ez dagoena oso argi Lorisiformes eta Lemuriformesen arteko bereizketa noiz eman zen da. Hauetariko talde bakoitza Notharctusetik badator zuzenean Cheirogaleidaeren duten antzekotasun handiak ezin dira ondo azaldu. Litekeena da guztiak Madagaskarrera heldu ondoren Lorisiformesen forma batek berriro Afrikarako bidea egitea eta hortik Asiara.
Adapiformesak ere ez dago argi Strepsirrhiniren barnean sar daitezkeen edo ez, ez baitira froga argiak aurkitu. Argi dagoena, hala ere, Tarsiformesek jatorri ezberdina dutela da, zaharragoa.

## Erreferentziak

* ↑ Tree of Life: Strepsirrhini

## Ikus, gainera

* Haplorrhini
* Primates
* Datuak: Q82265
* Multimedia: Strepsirrhini / Q82265
* Espezieak: Strepsirrhini
# Streptococcus pyogenes

Streptococcus pyogenes bakterio Gram positiboa da, estreptokoko patogenoen A taldean sailkatzen dena, Lancefield-en irizpideak jarraituz. Kate luzeak sortzen ditu ugaltzerakoan eta eritrozitoen hemolisia eragiten du. Patogeno hertsia da.
Bakterio honek sustantzia kaltegarri asko ekoizten ditu: besteak beste, O eta S hemolisinak, eritrozitoak ez ezik, leukozitoak ere sunsitzen dituztenak; DNAsa eta hialuronidasa, DNA eta ehun konjuntiboaren azido hialuronikoa hidrolizatzen dutenak; toxina eritrogenikoa eta toxina pirogenikoa, etab. Sustantzia horiek guztiek mikrobio horren birulentzia areagotzen dute.
Bost dira Streptococcus pyogenes-ek sortzen dituen patologia nagusiak:
* faringoamigdalitis: eztarriko infekzioak dira, kutsakorrak direnak. Amigdalitisa eta faringitisa jatorri birikoarenak izan daitezke ere, baina %30 inguru Streptococcus pyogenes-ek sortutakoak dira.
* eskarlatina, eztarriko infekzioa larruazaleko exantemarekin osatzen dena.
* sukar erreumatikoa, faringitis baten ondorioz sortutako gaixotasuna. Artritisa da sintoma nagusia, eta gaitz autoimmunetzat jotzen bada ere jatorri bakteriar argia du.
* shock toxikoaren sindromea, toxina pirogenikoak eragindakoa. Gaitz larria da, toxina hori odolaren bitartez gorputzan barrena hedatzen denean agertutakoa.
* isipula, larruazalaren infekzio larria, bakteriemia eta beste ondorio txarrak ekar ditzakeena.
* inpetigoa, larruazalaren beste infekzio mota bat, aurrekoa bezain larria ez dena.
Streptococcus pyogenes oso sentikorra da penizilinarekiko. Aipatutako gaitzak tratatzeko hori da antobiotiko erabiliena (penizilinari alergia dutenei eritromizina eman ohi zaie)

## Kanpo estekak

* Datuak: Q131271
* Multimedia: Streptococcus pyogenes / Q131271
* Espezieak: Streptococcus pyogenes
# Siriri (Sergipe)

Siriri Brasilgo udalerri bat da, Sergipe estatuan kokatua. 7.834 biztanle ditu 165,813 km²ko eremuan.

## Ikus, gainera

* Sergipe

## Kanpo estekak

* Datuak: Q1975957
* Multimedia: Siriri / Q1975957
# Siris

Siris honakoa izan daiteke:
* Siris, Italiako udalerria
* Siris, Mesopotamiako garagardoaren jainkosa
# Siris (udalerria)

Siris Oristanoko (Sardinia, Italia) udalerria da.

## Kanpo estekak

* Datuak: Q388533
* Multimedia: Siris / Q388533
# Siriu

Siriu Errumaniako udalerri bat da, Buzau konderrian. 3.063 biztanle ditu, 22.351 kilometro koadroko azaleran banatuta.

## Herriak

Udalerrian honako herriak daude:
Lunca Jariștei $^{(en)}$ Cașoca $^{(en)}$ Colțu Pietrii $^{(en)}$ Gura Siriului $^{(en)}$ Mușcelușa $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2716782
# Sirinx

Sirinx edo Siringa (antzinako grezieraz Σΰριγξ Sÿrigx), greziar mitologian, Arkadiako naiade bat zen, adarrez eginiko arku batekin ehizan aritzea gogoko zuena. Sirinx Ovidioren Metamorfosiak liburuan bakarrik deskribatzen da; ez da adierazten nortzuk ziren ninfaren gurasoak.
Poetak kontatzen duenez, Arkadiako mendietan, naiade oso ezagun bat bizi izan zen, ninfek Sirinx deitzen zutena. Behin baino gehiagotan ihes egin zien maitasun grinez jazartzen zuten satiroei. Baina Sirinx Artemisa jainkosaren jarraitzaile sutsua zen, eta bere mailara iritsi nahi zuen ehizarako zuen nahian eta bere birjintasuna babesten; ehizako jainkosa bezala janzten zen, eta arkua eta geziak ere erabiltzen zituen.
Egun batean, Pan jainkoak, Lizeo menditik jaisten ari zela ikusi eta desioak bultzatuta, berarekin harreman izatea eskatu zion hitz goxoekin, baina Sirinxek, bere eskariak aintzat hartu gabe, aparteko lekuetatik ihes egin zuen Ladon ibai hareatsuaren korronteetara iritsi zen arte. Inguratuta, bere ahizpei metamorfoseatzeko eskatu zien, eta beste ninfek, hunkituta, kanaberadi bihurtu zuten. Pan iritsi zenean, haizeak kulunkatutako kanaberak baino ezin izan zituen besarkatu eta sortzen zituzten zurrumurruak, kexu baten gisakoak, hainbeste gustatu zitzaizkion, non musika-tresna berri bat asmatu zuen haiekin. Horrela asmatu zuen zanpoina edo Panen txirula, ninfaren omenez izena emanez, horrela beti hitz egin zezakeelako berarekin.

## Erreferentziak

* ↑ «Ovidius, Metamorphoses I, 689-712» www.thelatinlibrary.com (Noiz kontsultatua: 2024-03-14).
* Datuak: Q846129
* Multimedia: Syrinx / Q846129
# Sirius (argipena)

Sirius honakoa izan daiteke:
* Sirius izar bitarra.
* Sirius Black, Harry Potter liburu eta film saileko pertsonaia
# Sirius Black

Sirius Black Harry Potterren osaba da. Odolez ez izan arren mutikoaren aitak anaiatzat zuen Sirius. Harryrekin erlazio paregabeak ditu. Mundu guztiaren ustetan gaizkile anker bat da eta ezkutuan bizi beharra du. Harry arriskuan dagoen batean Siriusek ihes egiten du bere gotorlekutik mutikoa arazotatik ateratzeko baina dena gaizki irten eta hilda amaitzen du.
# The Cannonball Run

The Cannonball Run (euskaraz Cannonball Lasterketa) 1981eko Hal Needham estatubatuar zinema zuzendariak zuzendutako ekintzazko komedia film bat da. Burt Reynolds, Roger Moore, Farrah Fawcett, Dom DeLuise, Dean Martin, Sammy Davis Jr., Adrienne Barbeau, Jamie Farr, Terry Bradshaw, Mel Tillis, Jackie Chan eta Michael Hui aktoreek antzeztu zuten.
Cannonball Run II (1984) eta Speed Zone (1989) jarraipenak izan zituen.

## Argumentua

Oharra: Atal honek istorio osoa edo amaiera argitzen du.
Cannon Ball lasterketa Connecticut estatuan hasi eta AEBetan barna herrialde osoa kostatik kostara autoz zeharkatzea helburu du, gainera inongo araudik gabeko lasterketa da. Hortaz, partaideek lasterketa irabazteko edozer gauza egiteko prest agertuko dira eta beren arerioak gainditu edo lasterketaz kanpo uzteko mota guztietako azpijoko, amorru eta trikimailuak erabiliko dituzte.

## Aktoreak

* Burt Reynolds: J.J. McClure
* Dom DeLuise: Victor Prinzim / Kaos kapitaina
* Farrah Fawcett: Pamela Glover
* Dean Martin: Jamie Blake
* Sammy Davis Jr.: Morris Fenderbaum
* Roger Moore: Seymour Goldfarb Jr.
* Jack Elam: Nikolas Frank Einstein doktorea
* George Furth: Arthur J. Foyt
* Adrienne Barbeau: Marcie Thatcher
* Tara Buckman: Jill Rivers
* Jamie Farr: Xekea
* Jackie Chan: Bere burua antzeztuz
* Bert Convy: Bradford Compton
* Michael Hui: Subaru autoaren bigarren gidaria
* Terry Bradshaw: Terry
* Mel Tillis: Mel
* Rick Aviles: Mad Dog
* Alfie Wise: Batman
* Warren Berlinger: Shakey Finch
* Peter Fonda: Motorzaleen buruzagia
* Molly Picon: Amatxo Goldfarb
* Jimmy 'The Greek' Snyder: Bere burua antzeztuz
* Bianca Jagger: Xekearen arreba
* Robert Tessier: Motorzalea
* Johnny Yune: Telebista saioaren aurkezlea
* Valerie Perrine: Lamborghini autoa geldiarazten duen eskotedun emakume polizia (krediturik gabe)

## Kanpo estekak

* IMDBko fitxa irakurgai (Ingelesez)
* Datuak: Q759359
# The Caper of the Golden Bulls

The Caper of the Golden Bulls edota Carnival of Thieves (euskaraz Urrezko Zezenen Katramila edota Lapurren Inauteria) 1967ko Russell Rouse estatubatuar zinema zuzendariak zuzendutako ekintza eta komedia film bat da. William P. McGivern idazlearen izenburu berdineko eleberrian oinarritua dago. Stephen Boyd, Yvette Mimieux eta Giovanna Ralli aktoreek antzeztu zuten.
1967ko Iruñeko Sanferminetan girotua dago, hortaz, filmaren argumentuaz gain, garai haietako Sanferminak nahiz hiria bera nolakoa zen ikusteko aukera bikaina ere bada. Bitxikeria gisa, Iruñeko udaltzainak ingeles peto-petoan mintzatzen agertzen dira, noski, ingeles hiztun aktoreak baiziren.

## Argumentua

Oharra: Atal honek istorio osoa edo amaiera argitzen du.
Peter Churchmanek (Stephen Boyd) jada denbora asko banketxeak lapurtzetik laga eta orain Iruñean hiritar aberats eta zintzo bezala bizi da, gainera Grace Harvey (Yvette Mimieux) estatubatuar emakumearekin batera bizi da. Baina Angela (Giovanna Ralli) lankide ohia agertu eta Iruñeko Banku Nazionala lapurtu dezan txantaia egingo dio. Hortaz, Churchmanek iraganeko lanbideari berrekitera beharturik egongo da eta lapurreta egiteko plan bikain bat garatuko du: Bankua Iruñeko San Ferminetako jaietan parrandazaleen artean nahastuz lapurtzea... ordurarteko bere bizitza erosoaren amaiera izango ote da?

## Aktoreak

* Stephen Boyd: Peter Churchman
* Yvette Mimieux: Grace Harvey
* Giovanna Ralli: Angela Tresler
* Vito Scotti: Francois Morel
* J.G. Devlin: Tinker
* Arnold Moss: Shanari jauna
* Walter Slezak: Antonio Gonzalez
* Clifton James: Philippe
* Jay Novello: Carlos
* Henry Beckman: Bendell
* Noah Keen: Irlandarra
* Leon Askin: Morchek

## Kanpo estekak

* The Caper of the Golden Bulls filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q3116997
# The Captive City (1952ko filma)

The Captive City 1952ko Robert Wise estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Clyde Nelson detektibeak Jim Austin, hiri txiki bateko egunkariko editoreari zera kontatzen dio, polizia apustu guztien kontrola duen Murray Sirakek zuzendutako erakunde kriminal baten eskuetan dagoela.

## Aktoreak

* John Forsythe: Jim Austin
* Joan Camden: Marge Austin
* Harold J. Kennedy: Don Carey
* Marjorie Crossland: Mrs. Sirak
* Victor Sutherland: Murray Sirak
* Ray Teal: Chief Gillette
* Martin Milner: Phil Harding
* Geraldine Hall: Mrs. Nelson
* Hal K. Dawson: Clyde Nelson
* Ian Wolfe: Rev. Nash

## Erreferentziak

* ↑ www.sansebastianfestival.com

## Kanpo estekak

* Datuak: Q3213818